কর্মসূচীতে বক্তারা বলেন দীর্ঘদিন থেকে নদী খনন ও মেরামত না করায় মনু ও ধলাই নাব্যতা হারিয়েছে। প্রতিরক্ষা বাঁধগুলোও দূর্বল হয়ে পরেছে, যার ফলে এই জেলা প্রতিবছরই বন্যাক্রান্ত হচ্ছে, ক্ষতিগ্রস্থ হচ্ছে ঘরবাড়ি ক্ষেত কৃষিসহ হাজার কোটি টাকার সম্পদ। এবছর আকস্মিক বন্যায় মনু,ধলাই ও কুশিয়ারার ভেঙ্গে যাওয়া বাঁধ এখনো মেরামত না হওয়ায় ফের বন্যা ঝুঁকিতে রয়েছেন এজেলার মানুষ। এ জেলাকে বন্যা সমস্যা থেকে স্থায়ীভাবে সমাধানের জন্য অবিলম্বে মনু ও ধলাই নদী খনন এবং স্থায়ী বাঁধ নির্মাণে প্রকল্প গ্রহন ও বাস্থবায়ন, জেলার অন্যান্য নদ-নদী ও হাওরের ভরাট হওয়া বিলসমুহ খননের জোর দাবি জানান তারা।